

**Nagrada EU za istraživačko novinarstvo u BiH**

**Natječaj za dodjelu Nagrade Europske unije za istraživačko novinarstvo u BiH**

**Bosna i Hercegovina, 2015. (za postignuća u 2014.)**

Upute za predaju prijava/nominacija

Nacionalni koordinator: Mediacentar Sarajevo

Datum objave natječaja: 24. mart 2015. godine

Rok za primanje prijava/nominacija: 23. april 2015. godine

Ovaj dokument sačinjen je uz financijsku podršku Europske unije. Za njegov sadržaj odgovorni su Mirovni institut i Mediacentar Sarajevo, te se nipošto ne može smatrati da isti odražava stavove Europske unije.

**Sadržaj**

1. Kontekst
2. Cilj
3. Nagradni fond
4. Pravila natječaja
	1. Kakve priče dolaze u obzir?
	2. Ko može sudjelovati na natječaju?
5. Kako podnijeti prijavu/nominaciju?
	1. Prijavni obrasci
	2. Kako podnijeti prijavu/nominaciju?
	3. Rok za predaju prijava
6. Dodatni podaci
7. Evaluacija i odabir prijava/nominacija
8. Obavještavanje kandidata/nominatora o odluci žirija
9. Aneksi – prijavni obrasci (priloženi kao odvojene datoteke)

**1. Kontekst**

Nagradu Europske unije za istraživačko novinarstvo u zemljama Zapadnog Balkana i Turskoj utemeljila je Glavna uprava za proširenje Europske komisije, nakon objavljivanja Strategije širenja Europske Unije u kojoj se prepoznaje izražena potreba da se osigura sloboda izražavanja u medijima i podrži istraživačko novinarstvo u nadgledanju reformskih procesa i održavanju povijesnog zamaha u kretanju ka pridruživanju Europskoj uniji.

**Opcija 1:** Nagrada Europske unije za istraživačko novinarstvo dodjeljuje se svake godine u svakoj od sedam zemalja potencijalnih kandidata za članstvo u EU u sljedeće tri godine: 2015. (dodjeljuje se za radove i postignuća na polju istraživačkog novinarstva ostvarena u 2014.), 2016. (za postignuća ostvarena u 2015.) te 2017. (za postignuća ostvarena u 2016.).

U obzir dolaze istraživačke priče koje predstavljaju doprinos transparentnosti i izvještavanju o društvenim pitanjima vezanim za zloupotrebu položaja i ovlasti i kršenje osnovnih prava, korupciju i organizirani kriminal u BiH, a koja ne bi privukla pažnju javnosti da priče nisu objavljene.

Nagradni fond za svih sedam zemalja-korisnica za sve tri godine ukupno iznosi 210.000 EUR. Godišnji nagradni fond za svaku zemlju iznosi 10.000 EUR; svake godine u svakoj od zemalja bit će nagrađeno 1-3 novinara; pojedinačne nagrade iznosit će 3000-5000 EUR.

Nagradom upravlja regionalno partnerstvo organizacija civilnog društva, kojim koordinira Mirovni institut iz Ljubljane, koji je za tu ulogu odabrala Europska komisija:

* Albanski medijski institut (AMI), Tirana, Albanija
* Fondacija za medije i civilno društvo Mediacentar Sarajevo (MCF), Sarajevo, Bosna i Hercegovina
* Kosovsko vijeće za štampu (KPC), Priština, Kosovo
* Makedonski institut za medije (MIM), Skoplje, Makedonija
* Crnogorski institut za medije (MMI), Podgorica, Crna Gora
* Novosadska novinarska škola (NSSJ), Novi Sad, Srbija
* Platform24 (P24), Istanbul, Turska

Pridruženi partner: The Guardian Foundation, London, Ujedinjeno Kraljevstvo.

Europska komisija će nadgledati i odobravati sve važne korake u proceduri dodjele nagrade.

**2. Cilj**

Nagrada Europske unije za istraživačko novinarstvo ima za cilj slaviti i promovirati izuzetna postignuća novinara-istraživača, te povećati vidljivost kvalitetnog istraživačkog novinarstva u zemljama Zapadnog Balkana i Turske.

**3. Nagradni fond**

Nagradni fond u Bosni i Hercegovini za 2014. godinu, (za postignuća ostvarena u 2014. godini ) iznosi **10.000 eura.**

Bit će nagrađena **do** **tri** najbolje ocijenjena rada.

Iznos pojedinačnih nagrada kreće se u rasponu od **3000** do **5000€**.

U iznimnim slučajevima žiri može odlučiti da ne dodijeli sve nagrade ako kvalitet prijavljenih radova ne bude na zadovoljavajućem nivou. Novac koji ne bude dodijeljen u tekućoj godini bit će prebačen u fond za narednu godinu.

Navedene vrijednosti nagrada predstavljaju bruto iznose, i ne uključuju zakonom predviđene odbitke.

U suradnji s fondacijom Guardian (The Guardian Foundation), među pobjednicima natječaja u sedam zemalja bit će odabrana najbolja istraživačka priča u regionu. Autor će dobiti poziv za studijsku posjetu Guardianu/Observeru.

**4. Pravila natječaja**

4.1 Kakve priče dolaze u obzir?

Mediacentar Sarajevo kao član regionalnog partnerstva organizacija civilnog društva koje upravlja Nagradom traži nominacije za:

* Istraživačke priče objavljene od 1. januara do 31. decembra 2014. godine u kojima se izvještava o društvenim pitanjima vezanim za zloupotrebu položaja i ovlasti i kršenje osnovnih prava, korupciju i organizirani kriminal u BiH, a koja ne bi zadobila pažnju javnosti da priče nisu objavljene.

Moguće je nominirati istraživačke priče objavljene ili emitirane u medijima bilo koje vrste u Bosni i Hercegovini: u novinama/magazinima, na radiju, televiziji, internet portalima, ili u više medija različitog tipa.

4.2 Ko može sudjelovati na natječaju?

Nominirani mogu biti novinari ili grupe novinara za istraživačke priče objavljene od 1. januara do 31. decembra 2014. godine u kojima se izvještava o društvenim pitanjima vezanim za zloupotrebu položaja i ovlasti i kršenje osnovnih prava, korupciju i organizirani kriminal u BiH, a koja ne bi zadobila pažnju javnosti da priče nisu objavljene.

Moguće je nominirati istraživačke priče objavljene ili emitirane u medijima u 2014. godine (a namijenjene publici u Bosni i Hercegovini na zvaničnom jeziku/jezicima, manjinskom jeziku/jezicima ili međunarodnim jezicima. To uključuje sve vrste medija u Bosni i Hercegovini: štampa, radio, TV, internetski mediji, ili više medija različitog tipa.

Uz nominacije istraživačkih priča objavljenih u medijima u Bosni i Hercegovini (namijenjenih publici u Bosni i Hercegovini na jezicima koji nisu zvanični u Bosni i Hercegovini (manjinski jezik ili jezik neke etničke grupe, međunarodni jezik) moraju biti priloženi prijevodi na jedan od zvaničnih jezika.

Prijave/nominacije mogu podnositi:

1. Novinari ili grupe novinara kandidati za nagradu (samonominacija)
2. Fizička lica ili organizacije (npr. medijske udruge, sindikati, univerziteti, itd.) pod uvjetom da pribave pristanak osoba koje nominiraju.

**Samonominacije su naročito dobrodošle**.

Novinar ili grupa novinara može prijaviti **jednu ili više priča**. Prijave se podnose odvojeno.

Kandidat za nagradu i nominator prihvataju uvjete i pravila ovog natječaja.

Kandidati moraju biti spremni potvrditi da su autori nominiranih radova, te voljni da se pojave u javnosti.

Kandidat za nagradu ne može biti osoba na koju se odnose odredbe iz Odjeljka 2.3.3 Praktičnog vodiča za procedure ugovaranje Europske službe za vanjsko djelovanje (http://ec.europa.eu/europeaid/prag/document.do?chapterId=2.3.3.&id=221)

**5. Kako podnijeti prijavu/nominaciju?**

5.1 Prijavni obrasci

Prijave/nominacije moraju biti pripremljene na prijavnim obrascima i u skladu s uputama. Obrasci moraju biti popunjeni na bosanskom/hrvatskom/srpskom jeziku.

Potpuna prijava/nominacija uključuje:

1. **Obrazac A: predstavljanje nominirane priče i novinara**

**1.1 Prilog uz obrazac A:** istraživačka priča.
U slučaju da je istraživačka priča objavljena ili emitirana na jeziku koji nije bosanski/hrvatski/srpski, mora biti priložen prijevod.

**2. Obrazac B: Izjava novinara i nominatora**

5.2 Kako podnijeti prijavu/nominaciju?

Prijava/nominacija mora biti podnesena **elektronskim putem** na sljedeću **e-mail adresu**: EUAward@media.ba, **predmet**: EU nagrada BiH/2014 - >ime nominatora<

Molimo da se pridržavate sljedećih smjernica:

* Obrasci A i B moraju biti poslani u PDF formatu. Potpisi moraju biti jasno vidljivi.

Istraživačka priča priložena uz obrazac A mora biti podnesena na sljedeći način:ž

* + Š*tampa:* priložite priču u PDF formatu ili link za web stranicu na kojoj se priča može pročitati.
	+ TV/radio: priložite link za web stranicu na kojoj se priča može pogledati/poslušati, ili je pošaljite u video/audio formatu.
	+ Internet mediji: priložite link za web stranicu na kojoj žiri može ocijeniti vašu priču.

5.3 Rok za predaju prijava

Rok za predaju prijava **elektronskom poštom**: **23. april 2015. godine je na** **EUaward@media.ba****.**

**6. Dodatni podaci**

Eventualna pitanja šaljite na: EUaward@media.ba

Odgovori na pitanja zaprimljena prije isteka roka za predaju prijava/nominacija bit će dostupni na stranici [www.media.ba](http://www.media.ba).

**7. Evaluacija i odabir prijava/nominacija**

Prijave koje ispunjavaju administrativne uvjete i uvjete za sudjelovanje razmotrit će žiri koji će se voditi kriterijima za odabir i nagrađivanje:

|  |  |
| --- | --- |
|  Kriteriji  | Maksimalni broj bodova |
| **1. Relevantnost istraživačke priče*** Koliko su za društvo/stanovništvo relevantna pitanja/slučajevi zloupotrebe položaja i ovlasti i kršenja temeljnih prava, korupcije i organiziranog kriminala koji su razotkriveni u istraživačkoj priči?
* Da li je priča otkrila činjenice od velikog značaja i javnog interesa, a koje su od javnosti prikrivali važni i moćni igrači?
 | **30** |
| **2. Kvalitet istraživačke priče*** Da li je hipoteza čvrsta i koliko dobro je/su ključni problem(i) elaboriran(i)?
* Koliko je istraživanje sveobuhvatno/dubinski/temeljito/pažljivo provedeno s puno pažnje posvećene detaljima, i predstavljeno u priči? Koliko dobro priča pokriva razne kuteve? U kojoj mjeri su podaci provjererni?
* Da li je priča dobro napisana? Da li je stil dobar?
 | **50**102020 |
| **3. Originalnost*** U kojoj mjeri se priča bavi pitanjima na koja pažnja javnosti nije bila skretana, ili je bila skretana u ograničenoj mjeri?
* Da li je autor koristio neki nov pristup u prezentiranju priče?
 | **10** |
| **4. Profesionalna posvećenost i integritet novinara*** Da li je autor pokazao profesionalnu posvećenost i integritet, naročito u dugoročnom smislu?
* Kako se to ogleda u njegovim/njenim ostalim radnim postignućima?
 | **10** |
| **UKUPNO** | **100** |

**Dodatni kriteriji koji se primjenjuju u slučaju da dva najbolje plasirana rada (ili više njih) osvoje isti broj bodova**:

|  |  |
| --- | --- |
|  Kriteriji  | Maksimalni broj bodova |
| **5. Utjecaj*** Da li su priču prenijeli drugi mediji, i da li je ona utjecala na javno mnijenje?
* Da li je priča izazvala reakciju odgovornih lica i/ili pravosudnih organa?
 | **10** |

U slučaju zaprimanja velikog broja prijava, žiri će napraviti preliminarni izbor na osnovu relevantnosti i kvalitete prijava te sačiniti listu. Prijave koje uđu u uži izbor bit će u potpunosti ocijenjene na osnovu gore navedenih kriterija.

**8. Obavještavanje kandidata/nominatora o odluci žirija**

Kandidati/nominatori bit će pismeno obaviješteni o rezultatima natječaja.

**9. Aneksi:**

* Prijavni obrasci: Obrazac A i Obrazac B *(priloženi kao odvojene datoteke).*